Առաջին ձեռնարկը նախատեսուած էր Սեպտեմբեր 13ի կէսօրին, Սեթ ՄաքՖըրլէյնի տունը, Լայնըլ Ռիչիի յատուկ ելոյթով: Ելեկտրոնային նամակով յայտարարուած էր, որ իւրաքանչիւր ոք, որ կը նուիրէր 33.400 տոլար, կ՛ունենար «ճաշի, գերադաս աթոռի եւ լուսանկարուելու» իրաւունք Հիլըրի Քլինթընի հետ: Անոնք, որոնք կը նուիրէին 10.000 տոլար, կրնային միայն «ճաշել եւ գերադաս աթոռ ունենալ» նախագահի թեկնածուի հետ՝ առանց լուսանկարուելու իրաւունքի, իսկ անոնք, որոնք կը նուիրէին 5000 տոլար, կրնային ընդամէնը ճաշել նախկին Առաջին Տիկնոջ հետ՝ առանց գերադաս աթոռի եւ անոր հետ լուսանկարուելու իրաւունքի: